בבית האחרון, הכפר מתעורר והקשר בין בני הזוג מתרחק. הדוברת משנה את צורת התבטאותה מ"זוהר" ל"אור" השגורה יותר.
היחידה האדומה
היחידה האדומה היא יחידת דימוי אויב של זרוע היבשה בצה"ל שהוקמה בשנת 2020 וכפופה ליחידה לדימוי טקטי. לוחמות היחידה הראשונות התגייסו במאי 2020 ועברו הכשרה בת שלושה וחצי חודשים (טירונות 03) בבסיס צאלים, והיא הוכרזה כיחידה מבצעית בדצמבר באותה שנה. מטרת היחידה היא לאתגר את לוחמי הצבא במהלך אימוניהם. לשם כך, ההכשרה כוללת למידת דפוס לחימה של אויבים פוטנציאליים ועיצוב מדים שונים הכוללים דרגות בצבע אדום. באופן כולל, משרתות ביחידה כ-100 לוחמות.
Rockin'
Rockin' הוא סינגל של הזמר הקנדי דה ויקנד, מתוך אלבום האולפן השלישי שלו, "Starboy". השיר יצא לאור לרדיו הלהיטים העכשוויים שבצרפת ב-9 במאי 2017, כסינגל הבינלאומי הרביעי מתוך האלבום. הישר נכתב על ידי דה ויקנד יחד עם מקס מרטין, פיטר סוונסון, סוואן קוטצ'ה, עלי פייאמי והראפר בלי, והופק על ידי פייאמי, מרטין ודה ויקנד.
הרכב.
השיר מבוצע בסולם לה מינור, עם מפעם של 113 פעימות לדקה.
הצלחה.
השיר הגיע בשיאו למקום ה-44 במצעד הבילבורד הוט 100, מבלי שיצא כסינגל בארצות הברית. במצעד הקנדה הוט 100, הגיע השיר בשיאו למקום ה-25.
ביקורת.
השיר זכה לביקורות מעורבות-חיוביות מצד המבקרים. מוסי ריבס מרולינג סטון סבר כי לשיר "מקצב גראג'-האוס מדבק באדיבות המפיקים מקס מרטין ועלי פייאמי, אך כל מה שדה ויקנד יכול לעשות הוא להגיב בפזמון מגושם". ווגאס ויקלי תיאר את השיר כ"מונע דו שלבי". יתר על כן, כריסטופר הוטון מהאינדיפנדנט כתב כי השיר הוא "ג'אם לאימונים". ג'ורדן סרג'נט מ-Spin טען כי השיר "נועד להיות סינגל".
יחסי פורטוגל–פינלנד
יחסי פורטוגל–פינלנד הם יחסי החוץ בין פורטוגל לפינלנד. שתי המדינות חברות ב ובארגונים בינלאומיים רבים אחרים, ביניהם מועצת אירופה, הארגון לביטחון ולשיתוף פעולה באירופה (OSCE), הארגון לשיתוף פעולה ולפיתוח כלכלי (OECD), קרן המטבע הבינלאומית (IMF) וארגונים שונים של האו"ם.
היסטוריה.
לאחר הכרזת העצמאות הפינית בשנת 1917, הכירה פורטוגל ברפובליקה של פינלנד ב-19 בדצמבר 1919. ב-10 בינואר 1920 שתי המדינות כוננו יחסים דיפלומטיים.
כשפרצה מלחמת החורף בשנת 1939, הכריז הדיקטטור הסמי-פשיסטי אנטוניו דה אוליביירה סלזאר על סולידריותו עם פינלנד. פורטוגל, שנותרה נייטרלית במהלך מלחמת העולם השנייה, לא לקחה חלק ישירות במלחמה הפינית-סובייטית, אלא הייתה שחקן מרכזי בהדרת ברית המועצות מחבר הלאומים בשנת 1939. הציבור הפורטוגלי לקח חלק גדול בגורל פינלנד כשבתקופת הרעב של חורף של 1939/40 נאספו בפורטוגל תרומות למזון ובגדים והצלב האדום הפיני אסף כמה טונות של ציוד סיוע בפורטוגל. בנוסף, כ-100 חיילים פורטוגזים התנדבו לשורות הפינים בלחימה, כולל 20 קצינים, ובהם ותיקי מלחמת האזרחים בספרד. פורטוגל הייתה אחת התומכות הנמרצות ביותר של פינלנד בתקופה זו והתמיכה הכוללת הסתכמה בכ-90 מיליון מארק פיני.
התמיכה הפורטוגלית נמשכה עד סוף מלחמת העולם השנייה. לאחר תום מלחמת העולם, נסע הגנרל הפיני והנשיא מנרהיים לפורטוגל למספר שבועות מסיבות בריאותיות בשנת 1945, שם התקבל בצהלה ופגש הן את סלאזר והן את הנשיא אנטוניו קרמונה.
אולם לאחר מכן היחסים איבדו במהירות את העוצמה שלהם. פינלנד השתלבה ב לאחר תום המלחמה, אך מבחינה כלכלית היא הייתה תלויה רבות בסחר עם ברית המועצות הקומוניסטית עד סוף 1991. מבחינת מדיניות החוץ פינלנד ופורטוגל התרחקו גם בשל דחייתה של פינלנד את המדיניות הקולוניאלית הפורטוגלית. פינלנד סיפקה תמיכה פוליטית עבור התנועות לעצמאות האפריקאיות, במיוחד במושבות הפורטוגזיות של אנגולה ומוזמביק, ואף סיפקה סיוע הומניטרי ישיר לנפגעי המלחמה הקולוניאלית הפורטוגזית. למרות התמיכה הפינית במתנגדי פורטוגל, לא התקיימה שום מחאה דיפלומטית של פורטוגל.
משטר האשטדו נובו האנטי-קומוניסטי בפורטוגל הפך למבודד יותר ויותר מבחינה בינלאומית בשל המדיניות הקולוניאלית שלו, עד שהוא הסתיים לאחר מהפכת הציפורנים ב-1974. מאז שנת 1976 לכל המאוחר, פורטוגל הדמוקרטית כיוונה את עצמה בבירור למערב.
פורטוגל הצטרפה לקהילה הכלכלית האירופית בשנת 1986, שהיא כיום האיחוד האירופי, ופינלנד הלכה בעקבותיה בשנת 1995. שתיהן היו בין המדינות הראשונות שעמדו בקריטריונים להכנסת האירו בשנת 1999 והחלו בהפצתו ב-1 בינואר 2002.
בקשר לדיון ברחבי אירופה בשנת 2011 על חבילות סיוע עבור פורטוגל בשיאו של משבר האירו, עלתה בפינלנד התנגדות להלוואות הצלה לכלכלות דרום אירופה, אולם גורמים בחברה הפינית נזכרו מדי פעם גם בסיוע הפורטוגלי לפינלנד בשנת 1940.
יחסים כלכליים.
בשנת 2016 פורטוגל ייצאה סחורות ושירותים בשווי 405.0 מיליון אירו לפינלנד, שכללו בעיקר 54.2% מינרלים ועפרות, 10.1% מכונות ומכשירים, 6.6% ביגוד ו-6.6% טקסטיל. באותה תקופה פינלנד ייצאה לפורטוגל סחורות ושירותים בשווי 171.8 מיליון אירו, שכללו בעיקר 27.1% מכונות וציוד, 20.5% מוצרים כימיים-פרמצבטיים, 18.5% נייר ותא ו-10.3% מוצרי מתכת.
פינלנד הייתה במקום ה-27 בקרב הקונים ובמקום ה-39 בקרב הספקים בסחר החוץ של פורטוגל בסחורות, ואילו פורטוגל הייתה במקום ה-48 בקרב הקונים ובמקום ה-28 בקרב הספקים בסחר החוץ הפיני בסחורות.
Die for You
Die for You הוא סינגל של הזמר-יוצר הקנדי דה ויקנד, מתוך אלבום האולפן השלישי שלו, "Starboy". השיר נכתב על ידי דה ויקנד עצמו, מרטין מקיני, פרינס 85, דיילן ויגינס, מגנוס הויברג וויליאם תומאס ולש, והופק על ידי מקיני, סירקט, דה ויקנד, קאשמר קאט ופרינס 85. השיר יצא לאור לרדיו הקצבי העכשווי ב-19 בספטמבר 2017, כסינגל החמישי מתוך האלבום בארצות הברית.
רקע וכתיבה.
השיר מתייחס למערכת היחסים של טספיי עם חברתו לשעבר, הדוגמנית בלה חדיד. סמוך ליציאת השיר והאלבום, עלו שמועות כי השניים סיימו את מערכת היחסים שלהם בסמוך לצאת האלבום. בראיון שנערך ב-Beats 1 Radio עם זיין לואו, הודה טספיי כי השיר הסתיים שבוע בלבד לפני צאתו של האלבום כי זה היה השיר הקשה ביותר לסיום, עקב תוכנו הלירי.
מוזיקה והרכב.
השיר כתוב בסולם של דו דיאז מינור בקצב של 67 פעימות לדקה.
הצלחה מסחרית.
"Die for You" הגיע בשיאו למקום ה-43 במצעד הבילבורד הוט 100. במצעד שירי ה-R&amp;B, הגיע לעשירייה הראשונה ובמצעד שירי ה-R&amp;B\היפ הופ הגיע ל-20 הראשונים. במצעד הקנדה הוט 100, הגיע בשיאו למקום ה-35.
שימוש במדיה.
השיר הוצג בעונה השנייה של סדרת הטלוויזיה הפופולרית של HBO, "לא בטוחה". מאוחר יותר, באוגוסט 2017, הגיע לראש מצעד שירי הטלוויזיה המובילים של THR, עקב הופעתו בסדרה.
שמורת קמין חסיף
Secrets (שיר של דה ויקנד)
Secrets הוא סינגל של הזמר-יוצר הקנדי דה ויקנד, מתוך אלבום האולפן השלישי שלו, "Starboy". השיר מסמפל שני שירי גל חדש: "Pale Shelter", שיר של הלהקה הבריטית Tears for Fears, ו-"Talking in Your Sleep" של הלהקה האמריקאית דה רומנטיקס . השיר נכתב על ידי דה ויקנד, מרטין מקיני, הנרי וולטר, דה ויגלס, רונלד אורזבל, קוז קנלר, ג'ימי מרינוס, וולי פלמרצ'וק, מייק סקיל ופיטר סולי, והופק על ידי מקיני, דה ויקנד וסירקט. השיר יצא לרדיו שבאיטליה ב-10 בנובמבר 2017, כסינגל הבינלאומי האחרון מתוך האלבום.
הצלחה מסחרית.
בדומה לשאר רצועות האלבום, "Secrets" נכנס למצעד הבילבורד הוט 100, תוך שהגיע בשיאו למקום ה-47. במצעד הקנדה הוט 100, הגיע בשיאו למקום ה-27.
וידאו קליפ.
הווידאו קליפ ל-"Secrets" בוים על ידי פדרו מרטין-קלרו וצולם באוניברסיטת טורונטו סקארבורו ובספריית העיון בטורונטו. הוא יצא לאור ב-11 ביוני 2017. בקליפ משתתף הזמר הקנדי בלאק אטלס .
אליפות הגרנד של אימפקט
אליפות הגרנד של אימפקט (באנגלית: Impact Grand Championship) הייתה תואר אליפות שהשתייכה לארגון ההיאבקות Impact Wrestling בין השנים 2016 ל-2018 עד איחודה עם אליפות העולם של אימפקט.
היסטוריה.
האליפות נחשפה ב-13 באוגוסט 2016 בהקלטות התוכנית "Impact Wrestling" לאחר שנשיא TNA באותה התקופה, בילי קורגן, הכריז שאליפות מלך ההר תושבת ובמקומה תוצג אליפות חדשה. קורגן הוסיף והודיע על קיום טורניר הדחות בן שמונה משתתפים שיכלול חוקים חדשים שיהיו ייחודיים לאליפות זו. החוקים החדשים דומים באופן התנהלות קרבות היאבקות המקצועית באירופה, שם הם כוללים שלושה סיבובים בני שלוש דקות, עם צוות שופטים שקובע את התוצאה לפי נקודות, במידה שאין מנצח כתוצאה מהצמדה או הכנעה בתום הזמן החוקי. קרב הגמר התקיים באירוע באונד פור גלורי, שנערך ב-2 באוקטובר, ובו ארון רקס ניצח את אדי אדוארדס כתוצאה מהחלטת שופטים ברוב דעות כדי להפוך לאלוף הראשון (אדוארדס היה המחליף של דרו גאלוויי, שהיה פצוע ולא היה כשיר לקחת חלק בגמר).
ב-25 בינואר 2018 בפרק הספיישל ג'נסיס של התוכנית "!Impact", מאט סיידל ניצח את אית'ן קרטר III בקרב "ללא סיבובים וללא שופטים". קרבות הגנה על התואר החל ממקרה זה התקיימו גם הם על פי כללי קרב בסיסיים, כאשר לא היה שימוש יותר בסיבובים, שיטת ניקוד ושופטים.
ב-4 ביוני 2018 במהלך מסיבת העיתונאים לאירוע סלאמיברסרי XVI, אוסטין אריס הודיע על איחוד האליפות עם אליפות העולם של אימפקט.
רשימת האלופים.
תקופות כהונה.